Donald Tusk

Donald Franciszek Tusk (* 22. apríl 1957, Gdansk) je poľský politik, v rokoch 2007 – 2014 predseda vlády Poľska a od 1. decembra 2014 predseda Európskej rady. V rokoch 2003 – 2014 bol predsedom Občianskej platformy. 

Tusk je jedným zo spoluzakladateľov poľskej strany Občianska platforma. Pred jej založením pôsobil v Liberálno-demokratickom kongrese a Únii slobody.

V roku 2005 kandidoval na post poľského prezidenta, ale hoci získal v prvom kole volieb najvyšší počet hlasov, v druhom kole ho porazil kandidát strany Právo a spravodlivosť Lech Kaczyński.

Dňa 9. novembra 2007 jeho strana Občianska platforma vyhrala v predčasných parlamentných voľbách, čím sa Tusk stal predsedom vlády.

Tridsiateho augusta 2014 bol vybraný za predsedu Európskej rady.

Referencie

Iné projekty 

Poľskí politici
Predsedovia Európskej rady
Predsedovia vlády Poľska
Osobnosti z Gdanska
Poľské osobnosti kašubského pôvodu
Politici Občianskej platformy